8.9.2023
EL
Επίσημη Εφημερίδα της Ευρωπαϊκής Ένωσης
L 222/275
Σημείο 4.2.10.4.4 (3) Η ικανότητα κίνησης επιβατικού τροχαίου υλικού που προορίζεται να λειτουργεί στη σήραγγα της Μάγχης αποδεικνύεται με την εφαρμογή της προδιαγραφής που αναφέρεται στο προσάρτημα I-1 δείκτης [33], όπου οι λειτουργίες του συστήματος που επηρεάζονται από μια πυρκαγιά ‘‘τύπου 2’’ είναι η πέδηση και η έλξη.
Οι λειτουργίες αυτές αξιολογούνται υπό τις ακόλουθες συνθήκες: — για διάστημα 30 λεπτών με ελάχιστη ταχύτητα 100 km/h, ή — για διάστημα 15 λεπτών με ελάχιστη ταχύτητα 80 km/h (σύμφωνα με το σημείο 4.2.10.4.4), υπό τις συνθήκες που καθορίζονται στον εθνικό κανόνα που κοινοποιήθηκε από την αρχή ασφάλειας της σήραγγας της Μάγχης για τον σκοπό αυτό.
Σημείο 4.2.10.3.4 σημεία 3 και 4 Όταν η ικανότητα κίνησης καθορίζεται για διάρκεια 30 λεπτών, σύμφωνα με το ανωτέρω σημείο, ο πυροφραγμός μεταξύ του θαλάμου του μηχανοδηγού και του διαμερίσματος στο πίσω μέρος του (αν υποτεθεί ότι η πυρκαγιά εκδηλώνεται πίσω διαμέρισμα) τηρεί τις απαιτήσεις ακεραιότητας επί τουλάχιστον 30 λεπτά (αντί των 15 λεπτών).
Όταν η ικανότητα κίνησης καθορίζεται για διάρκεια 30 λεπτών, σύμφωνα με το ανωτέρω σημείο, και δεν είναι δυνατή η έξοδος των επιβατών και από τα δύο άκρα των επιβατικών οχημάτων (δεν υπάρχει διαμπερής όδευση), προβλέπονται μέτρα για τον έλεγχο της εξάπλωσης της θερμότητας και των καπνών της πυρκαγιάς (χωρίσματα πλήρους διατομής ή άλλα συστήματα περιορισμού και ελέγχου πυρκαγιάς, πυροφραγμοί μεταξύ του κινητήρα καύσης/ηλεκτρικής γραμμής τροφοδότησης/εξοπλισμού κυκλώματος έλξης και χώρου επιβατών/προσωπικού) πρέπει να είναι σχεδιασμένη για τουλάχιστον 30 λεπτά πυροπροστασίας (αντί των 15 λεπτών).
7.3.2.22.
Διεπαφή για το σύστημα αποκομιδής λυμάτων αποχωρητηρίου (4.2.11.3) Ειδική περίπτωση Φινλανδίας (“Μ”) Εναλλακτικά, ή επιπροσθέτως προς τα προδιαγραφόμενα στο σημείο 4.2.11.3, στο φινλανδικό δίκτυο επιτρέπεται η εγκατάσταση συνδέσμων για την αποκομιδή λυμάτων αποχωρητηρίου και την πλύση των δεξαμενών λυμάτων οι οποίοι είναι συμβατοί με τις παρατρόχιες εγκαταστάσεις σύμφωνα με το σχήμα AI1.
Σχήμα AI 1 Σύνδεσμοι εκκένωσης για δεξαμενή λυμάτων
Ταχυσύνδεσμος SFS 4428, μέρος Α συνδέσμου, μέγεθος DN80 Υλικό: οξύμαχος ανοξείδωτος χάλυβας Παρέμβυσμα στην πλευρά του ομόλογου μέρους του συνδέσμου.
Ειδικός ορισμός στο πρότυπο SFS 4428.